Document ID: /roh_data/filtered/fineweb-2-filterrobots_roh.jsonl.gz/59667

Vatican incumbensescha firma externa d'examinar sias finanzas
- Dumengia, 6.12.2015, 10:49
Il Vatican ha per l'emprima giada incumbensà in post extern per controllar sias finanzas. Quai ha confermà in pledader dal Vatican.
Il mandat è ì societad da revisiun internaziunala «Price Waterhouse Coopers». Cun quai fa papa Franzestg in ulteriur pass per render la situaziun finanziala dal Vatican pli transparenta. Quai suenter plirs scandals finanzials.
L'onn passà aveva el per quest scopo nominà il cardinal australian George Pell sco emprim prefect dal secretariat per l'economia, e cun quai sco emprim schef da finanzas dal Vatican.
RR novitads 09:00